open-index/open-wikipedia-markdown huggingface dataset:
Liste over ordførere i Gulen

**Liste over [[Gulen kommune]]s ordførere** etter innføringen av formannskapsloven i 1837. Listen inneholder også ordførerne fra Brekke og Lavik, da disse stedene i Gulen var en egen kommune før.

## Gulen kommune

## Brekke kommune
Brekke ble opprettet som selvstendig kommune første gang i 1850, noe som varte 1859 da kommunen ble slått sammen med Lavik (se Lavik kommune). Den 1. januar 1905 ble Brekke igjen en egen kommune, noe som varte til 1964 da de ble slått sammen med Gulen.

## Lavik kommune
Brekke var en del av Lavik fra 1859 til 1905, og het da Lavik og Brekke kommune.

## Kilder
* NRKs fylkesleksikon
BH Air

**BH Air** (*Balkan Holidays Airlines*) er et bulgarsk charterflyselskap etablert i 2001. Selskapet har sin hovedbase i Sofia, Bulgaria og flyr charterflyvninger til blant annet Storbritannia, Norge, Tyskland, Israel og Sveits. Selskapet opererer med fly av typen Airbus A320 og Airbus A321. Selskapets fly er stasjonert på Varna lufthavn, Sofia lufthavn, Plovdiv internasjonale lufthavn (PDV) og Burgas lufthavn.

## Referanser


## Eksterne lenker
*
3. SS-Panzergrenadier-Division «Totenkopf»

**3. SS-Panzergrenadier-Division «Totenkopf»** var én av de 38 divisjonene tilhørende Waffen-SS under andre verdenskrig. Før den oppnådde divisjonstatus i oktober 1939, var formasjonen kjent som *Kampfgruppe Eicke* etter kommandaten Theodor Eicke (1892–1943), SS-general som var aktiv i opprettelsen av konsentrasjonsleirene i det nazistiske Tyskland og var med på drapet av Ernst Röhm i 1934. Divisjonen var beryktet for sine Totenkopf-merker og det faktum at om lag en tredel av de opprinnelig innrullerte soldatene tilhørte SS-Totenkopfverbände, SS' konsentrasjonsleirvakter. SS Division Totenkopf var en av de «germanske» divisjonene i Waffen-SS; også 1. SS-Panzer-Division Leibstandarte SS Adolf Hitler, 2. SS-divisjon Das Reich og 5. SS-Panzer-Division «Wiking» var blant disse.


Fil:Bundesarchiv Bild 183-W0402-503, Theodor Eicke.jpg|SS-Obergruppenführer Theodor Eicke (1892-1943) var kommanderende i *Kampfgruppe Eicke* som i 1939 fikk betegnelsen *3. SS-Panzergrenadier-Division Totenkopf*.
File:Bundesarchiv Bild 101III-AdendorfII-088-15A, Russland, bei Charkow, Frontbesuch Himmlers.jpg|SS-lederen Heinrich Himmler besøker Waffen-SS Totenkopf-Division ved fronten nord for Kharkov i Sovjetunionen
File:Bundesarchiv Bild 101III-Wiegand-119-10, Russland, Angehöriger der W-SS Totenkopf-Div..jpg|Soldat fra Waffen-SS Totenkopf-Division iført kamuflasjeuniform

File:Bundesarchiv Bild 101III-Schreiber-017-13, Frankreich, Ruffec, SS-Männer vor Bahntransport.jpg|Mannskap fra SS-Totenkopf-Division hviler med trekkspillmusikk før en kjøretøytransport med tog i Frankrike
File:Bundesarchiv Bild 101III-Wiegand-117-01, Russland, motorisierte Einheit der SS-Totenkopf-Division.jpg|Motorisert enhet fra SS-Totenkopf-Division under en rast i en troppeforflytning i Sovjetunionen
File:Bundesarchiv Bild 146-1977-143-15, Russland, Angehörige der Waffen-SS.jpg|Soldater fra SS-Totenkopf-Division i Sovjetunionen ca. 1942-1944

## Litteratur
* 
* 
* 
* 
* Vopersal, Wolfgang, editor. *Soldaten, Kämpfer, Kameraden: March und Kämpf der SS-Totenkopf Division*. Bielefeld, Germany: Truppenkameradschaft der 3. SS-Panzer-Division, 1983– 8 parts in 5 vols.
## Eksterne lenker
*
Norges hemmelige krigere

***Norges hemmelige krigere*** er en bok skrevet av Tom Bakkeli i 2007. 

Bakkeli, som er journalist i VG, beskriver det svært lukkede miljøet i spesialstyrkene, de hemmelige operasjonene, bragdene og kameratskapet. Selv om boken ikke avslører noen sensitiv informasjon, så er den med på å beskrive den beinharde treningen, og hva som kreves av hver enkelt individ som skulle ønske å jobbe som kommandosoldat i en av spesialstyrkene til Forsvaret.
4. SS-Polizeidivisjon

**4. SS-Polizeidivisjon** var en av 38 divisjoner tilhørende Waffen-SS under den annen verdenskrig.
Divisjonen ble dannet i 1939 som del av Ordnungspolizei og ble overført til Waffen-SS i 1942. Etter en mengde splittelser og gjenforeninger ble den til slutt oppgradert til en Pansergrenader-divisjon; 4. SS Polizei Panzergrenadier Division. Divisjonen overgav seg til amerikanske styrker på slutten av krigen.

## Kommandanter
*Generalleutnant der Polizei Konrad Hitschler  	(1. september 1940 – 8. september 1940) 	
*SS-Obergruppenführer Karl von Pfeffer-Wildenbruch  	(8. september 1940 – 10. november 1940) 	
*SS-Gruppenführer Arthur Mülverstadt  	(10. november 1940 – 8. august 1941) 	
*SS-Obergruppenführer Walter Krüger  	(8. august 1941 – 15. desember 1941) 	
*Generaloberst der Polizei Alfred Wünnenberg  	(15. desember 1941 – 17. april 1943) 	
*SS-Brigadeführer Fritz Freitag  	(17. april 1943 – 1. juni 1943) 	
*SS-Brigadeführer Fritz Schmedes  	(1. juni 1943 – 18. august 1943) 	
*SS-Brigadeführer Fritz Freitag  	(18. august 1943 – 20. oktober 1943) 	
*SS-Oberführer Friedrich-Wilhelm Bock  	(20. oktober 1943 – 19. april 1944) 	
*SS-Brigadeführer Jürgen Wagner 	(19. april 1944 – ? mai 1944) 	
*SS-Oberführer Friedrich-Wilhelm Bock  	(? mai 1944 – 7. mai 1944) 	
*SS-Brigadeführer Hebert-Ernst Vahl  	(7. mai 1944 – 22. juli 1944) 	
*SS-Standartenführer Karl Schümers  	(22. juli 1944 – 16. august 1944) 	
*SS-Oberführer Helmuth Dörnder	(16. august 1944 – 22. august 1944) 	
*SS-Brigadeführer Fritz Schmedes  	(22. august 1944 – 27. november 1944) 	
*SS-Standartenführer Walter Harzer  	(27. november 1944 – 1. mars 1945) 	
*SS-Standartenführer Fritz Göhler  	(1. mars 1945 – ? mars 1945) 	
*SS-Standartenführer Walter Harzer  	(? mars 1945 – 8. mai 1945)

## Litteratur
*Huseman, Friedrich. (2003). *In Good Faith: The History of 4. SS-Polizei-Panzergrenadier-Division*, Volume 1, 1939–1943. Winnipeg, Canada: J.J. Fedorowicz, ISBN 0-921991-74-6
*Williamson, Gordon. (2003). *The Waffen-SS*, Osprey Publishing, ISBN 1-84176-589-9
Cruella de Vil

**Cruella de Vil** er en fiktiv figur og hovedskurk i romanen *[[Hundre og en dalmatinere]]* fra 1956 skrevet av Dodie Smith. 

Hun dukker dermed også opp i filmatiseringene av romanen; tegnefilmen *[[101 dalmatinere – En sjarmør i pels]]* (1961) og realfilmene *[[101 dalmatinere (film fra 1996)|101 dalmatinere]]* (1996) og *[[102 dalmatinere]]* (2000). Glenn Close spilte rollen i filmene fra 1996 og 2000. 

I boken og alle filmene kidnapper Cruella dalmatiner-valper for å tjene penger på pelsen deres. Navnet Cruella de Vil er et ordspil på *cruel*, som er engelsk for grusom, og *devil*, som betyr djevelen. I noen oversettelser er Cruella de Vil kalt "Cruella De Mon".

Det amerikanske filminstituttet (AFI) har kåret Cruella de Vil til filmhistoriens 39. beste skurkefigur.

## Referanser


## Eksterne lenker
* 
*
El Jadida

**El Jadida** (arabisk** الجديدة **) er en havneby på atlanterhavskysten i Marokko, i El Jadidaprovinsen, Doukkala-Abda-regionen. Byen har  innbyggere (2004) og er Marrakech' havneby. 

Sett fra sjøen har byen et utpreget «u-marokkansk» utseende, med sine massive bymurer og befestninger av portugisisk opprinnelse. El Jadida ble okkupert av portugiserne i 1502; de kalte byen *Mazagan* (*Mazagão*), og beholdt byen inntil 1769 som en lenke i sine handelsruter til India. Da byen ble forlatt av portugiserne, flyttet mange av dem til ''Nova Mazagão'' i Brasil. El Jadida kom under kontroll av sultan Mohammed ben Abdallah.

Den portugisiske gamlebyen i El Jadina ble vedtatt som verdensarvområde i 2004, med en dobbel begrunnelse: Som et fremragende eksempel på gjensidig innflytelse mellom europeisk og marokkansk kultur; og Som et tidlig eksempel på renessansens stilidealer integrert med portugisisk bygningsteknikk. De viktigste enkeltelementene er sisternen i fortet, og kirken viet til Marias himmelfart, begge bygget i manuelinsk stil, det vil si portugisisk sengotikk.

## Eksterne lenker
* 
* El Jadida i Lexicorient
Nannestad videregående skole

**Nannestad videregående skole** er en videregående skole som ligger i Teigebyen sentralt i Nannestad kommune, i nærheten av Oslo Lufthavn.

Nannestad videregående skole er blant de nyere videregående skolene i Akershus. Skolen ble åpnet ved skolestart i 2004, og den offisielle åpningen skjedde 21. oktober samme år. Arkitektkontoret Link signatur AS var både arkitekt, interiørarkitekt og landskapsarkitekt ved bygging av den nye skolen.

Skolen har vært gjennom en trinnvis oppbygging. Første driftsåret, skoleåret 2004/2005, hadde skolen 400 elever. Skoleåret 2006/2007 hadde skolen alle tre videregående trinnene. Nå fullt utbygd har skolen opp mot 850 elever. Skolens viktigste satsningsområder er realfag, herunder Newton Realfagsenter Nannestad, og internasjonalisering. I de yrkesfaglige utdanningsområdene legger skolen vekt på å drive en realistisk yrkesopplæring for å utdanne arbeidskraft tilpasset arbeidsmarkedet.

Elevene ved skolen har tilgang til den nærliggende Nannestadhallen, hvor all opplæring i kroppsøving foregår.

## Elevbedrifter
Skolen tilbyr følgende publikumstjenester gjennom sine elevbedrifter:

* Nannestad Restaurant
* Nannestad delikatesse
* Nannestad Hudpleie
* Nannestad kurs & konferanse

Nannestad videregående skole er også en MOT-skole.

## Programområder

Nannestad vgs tilbyr seks programområder og omfattende kursvirksomhet:

*Studiespesialisering
*Medier og kommunikasjon
*Informasjonsteknologi og medieproduksjon
*Salg, service og reiseliv
*Helse- og oppvekstfag
*Idrettsfag
*Restaurant og matfag

## Rektorer
*2004–2011: Rolf Hexeberg
*2011–2017: Per Bjarne Elle (fra Fyrstikkalleen skole)
*2017–2019: Atle Solberg Berland  (fra Lørenskog videregående skole til Mailand videregående skole)
*2019–2020: Stine Jeppesen (til Vika videregående skole)
*2020-: Kersti Kelder

## Referanser


## Eksterne lenker
* 
* Nannestad videregående skole
* Nannestad vgs lysbildeshow på flickr
Durango

**Durango** er navnet på flere steder:
* Durango (Vizcaya) – by og kommune i Vizcaya i spansk Baskerland
* Durango (delstat) – delstat i Mexico
* Victoria de Durango – by og hovedstad i den meksikanske delstaten Durango
* Durango (Colorado) – fjellkommune i Colorado i USA.
12. SS-panserdivisjon «Hitlerjugend»

**12. SS-panserdivisjon «Hitlerjugend»** var en av 38 divisjoner tilhørende Waffen-SS under den annen verdenskrig.

Divisjonen ble fylt opp av medlemmer fra Hitlerjugend som var født i 1926, og slik var 17 år gamle, og hadde vokst opp i den nasjonalsosialistiske tiden og kjente bare disse systemene. Divisjonens offiserer kom fra Leibstandarte SS Adolf Hitler og var veteraner fra østfronten

Som del av Waffen-SS ble den fastslått å være en kriminell organisasjon under Nürnbergprosessen. 12. SS-panserdivisjon Hitlerjugend gikk for å være en effektiv militær organisasjon den korte tiden den eksisterte. Dette militære ryktet ble ødelagt av krigsforbrytelser begått av Hitlerjugend-soldater de første dagene divisjonen var i kamp i Normandie.

## Litteratur
* 
* Meyer Kurt, *Grenadiers*, JJ Fedorowicz Publishing ltd, 2001, ISBN 0-921991-59-2
* Meyer Hubert, *The 12th SS: The History of the Hitler Youth Panzer Division*, Stackpole Books, 2005, ISBN 0-8117-3198-7
* Meyer Hubert, *The 12th SS Volume Two: The History of the Hitler Youth Panzer Division*, Stackpole Books, 2005, ISBN 0-8117-3199-5
* Mitcham Samuel W, *Panzers in Winter: Hitler's Army and the Battle of the Bulge*, Greenwood Publishing Group, 2006, ISBN 0-275-97115-5
* Reynolds Michael, *Steel Inferno*, Spellmount Publishing, 2008, ISBN 978-1-86227-410-5

## Eksterne lenker
*
Antony Armstrong-Jones

**Antony Charles Robert Armstrong-Jones**, 1. jarl av Snowdon, baron Armstrong-Jones, (født 7. mars 1930 i London, død 13. januar 2017 samme sted) var en britisk fotograf og vinner av Emmy-prisen for filmdokumentasjon. Han var i sitt første ekteskap kongelig gift, med Margaret av Storbritannia.

Snowdon er representert på National Portrait Gallery og har nådd berømmelse ved blant annet fotoportretter av Barbara Cartland, Laurence Olivier, Anthony Blunt og J.R.R. Tolkien.

## Liv og virke
Antony Armstrong-Jones var eneste sønn av advokaten Ronald Armstrong-Jones og hans hustru Anne Messel. Foreldrene ble tidlig skilt. I barndommen ble Armstrong–Jones rammet av polio.

Armstrong-Jones gikk på skole ved Eton og fikk sin universitetsutdannelse i arkitektur i Cambridge, der han også førte rolaget til seier i den berømte kapproingen mellom Cambridge og Oxford.

Etter universitetet gjorde han karriere som portrettfotograf og fikk slik innpass i sosieteten. Der kom han i kontakt med prinsesse Margaret, søsteren til den britiske dronning Elizabeth. De inngikk et ekteskap som varte fra 1960 til 1978. De fikk barna David (født 3.&nbsp;november 1961) og Sarah (født 1.&nbsp;mai 1964).

Han fikk i 1961 den arvelige tittelen jarl av Snowdon, og fikk dermed møterett i Overhuset. Etter at arvelordenes møterett ble innskrenket, ble han i 1999 utnevnt til life peer med tittelen baron Amstrong-Jones, slik at han kunne beholde sitt sete i Overhuset. Som ledd i reformen av Overhuset ble tilbudet om å få omgjort tittelen på denne måten gitt til alle lorder som ikke hadde arvet tittelen sin. Det vekket en del debatt at Armstrong-Jones valgte å takke ja til tilbudet til tross for at det var inngåelsen av et ekteskap med et medlem av kongefamilien som hadde vært grunnen til at han ble adlet. Kritikerne mente at siden han ikke var blitt adlet som følge av egen samfunnsnyttig gjerning, var han ikke verdig en plass i Overhuset etter de nye reglene, og av respekt for institusjonen burde han ha fulgt kongefamiliens eksempel og takket nei til å beholde sitt sete i Overhuset.

Sammen med Frank Newby og Cedric Price designet Armstrong-Jones i 1960–1963 aviariet (hus for fugler) i London Zoo. Han var også med på å planlegge utsmykningen til seremonien som ble holdt da prins Charles ble innsatt som fyrste av Wales.

Armstrong-Jones oppfant også en elektrisk rullestol, som fikk britisk patent 1230619 i 1971 («Means for Providing Mobility for Physically Handicapped Persons»).

I 1978 giftet han seg med Lucy Lindsay-Hogg. Datteren Frances Armstrong-Jones ble født 17. juli 1979.

Han var *Knight Grand Cross* av Royal Victorian Order.

## Referanser


## Litteratur
* Anne de Courcy: *Snowdon. The Biography*. Weidenfeld & Nicolson, London 2008, ISBN 978-0-297-85275-9. 
* Snowdon: *Snowdon - A Life in View*. Rizzoli, New York 2014, ISBN 978-0-8478-4328-2.

## Eksterne lenker
* 
* 
* 
*
Synkroniseringseffekter

**Synkroniseringseffekter**, eller såkalte *lock-in*-effekter (innlåsing til proprietære systemer eller løsninger, innlåsningseffekt, kundelåsing), er et begrep som menes at det er betydelige omkostninger ved å skifte produkt når man først har begynt å bruke et annet.

Innen økonomien gjør synkroniseringseffekter kunder avhengige av en leverandør for produkter og tjenester. Synkroniseringseffekter setter kunden ute av stand til å bytte leverandør uten å måtte ta substansielle byttekostnader. For monopoler kan kostnader med synkroniseringseffekter som skaper inngangsbarrierer resultere i at myndighetene går til konkurransefremmende tiltak.

## Se også

* Proprietær
* Proprietær programvare
Inngangsbarrierer

**Inngangsbarrierer** er  hindringer for en bedrift som ønsker å gå inn i et bestemt marked. Begrepet brukes særlig innen økonomi, og spesielt innen konkurranseteori,
Asiago

**Asiago** (zimbrisk: *Schleghe*, tysk: *Schlägen*) er en mindre by med rundt  innbyggere i provinsen Vicenza i Veneto-regionen nordøst i Italia. Byen ligger omtrent like langt (100 km) fra de større byene Trento i vest og Vicenza i sør.

Internasjonalt er byen mest kjent for sin milde Asiago-ost, men stedet var også sentrum for voldsomme kamper mellom Østerrike-Ungarn og Italia i 1916, da de østerriksk-ungarske styrkene prøvde å ta seg helt fram til Venezia før de ble slått tilbake. Første verdenskrig førte derfor til at Asiago praktisk talt ble jevnet med jorden, men byen ble straks etter gjenoppbygd.

Asiago har et astrofysisk observatorium og er i de siste tiårene blitt en viktig skiarena. 

## Kultur
Inntil midten på 1800-tallet var zimbrisk, en gammelbaiersk dialekt, fremdeles et utbredt talespråk, men denne arkaiske germanske dialekten hadde mindre overlevelsesmuligheter i Asiago enn i isolerte fjellandsbyer, og med første verdenskrig forsvant de siste personene med zimbrisk som morsmål. Nye generasjoner av folk som foretok gjenoppbyggingen av Asiago, hadde ikke noe forhold til språket.

Asiago er fødestedet til forfatteren Mario Rigoni Stern som bruker stedet som bakgrunn for sine historier. Asiago står også sentralt i memoarene til soldaten og senere forfatteren Emilio Lussu: *Un anno sull'Altipiano*.

## Se også
* Den italienske fronten under første verdenskrig

## Referanser


## Eksterne lenker
*  (Italiensk)
* Alminnelig informasjon (Engelsk)
* Slaget ved Asiago (Engelsk)
* Astrofysisk observatorium i Asiago  (Engelsk)
Adverbial-kasus

**Adverbial** er en grammatisk kasus. Det finnes i språk som finsk. 

Det sentrale bruksområdet til adverbial er *når*, *hvordan*, *hvorfor* osv. en handling skjer. For eksempel: de bor *der*/*i Oslo*, de kom *da*/*i går*, de løper *slik*/*langsomt*, *derfor*/*fordi* det *snødde* kom de. 

Den andre bruksfunksjonen angir talerens forhold til setningens innhold eller sannhetsverdi, slik som:de kjøper *forhåpentligvis*/*kanskje*/ *ikke* ny bil.
De kantabriske fjell

**De kantabriske fjell** (spansk *Cordillera Cantábrica*) er en fjellkjede i det nordvestlige Spania. Den er en forlengelse av Pyreneene og strekker seg 480 km langs Spanias nordkyst.

Fjellkjedens høyeste punkt er Torre de Cerredo (2 650 moh.)

## Referanser


## Eksterne lenker
*
México Top 100

**México Top 100** er en ukentlig liste som viser de 100 mest populære musikkslagere i Mexico basert på salg og avspilling i radio. Listen ble begynt tatt i bruk i 2002.

## Topp-èn plassering ved México Top 100 lister fordelt etter år
* 2002
* 2003
* 2004
* 2005
* 2006
* 2007
* 2008
* 2009
* 2010

## Eksterne lenker
* México Top 100
Nettverkseffekt

En **nettverkseffekt** er en karakteristikk som gjør at et gode eller en tjeneste har en økt verdi for en potensiell kunde avhengig av antallet andre kunder som også eier eller bruker godet eller tjenesten. Med andre ord, markedsandelen til bedriften blir en variabel i verdifunksjonen for den neste konsumenten. Nettverkseffekter kan være blant forutsetningene som skaper utvikling i retning av monopol eller endog naturlig monopol.

En konsekvens av nettverkseffekter er at ved at ett individ kjøper et gode, kommer det andre som allerede eier samme gode til fordel. For eksempel blir telefoner nyttigere dess flere som eier en telefon. Denne typen konsekvenser av en handel er kjent som eksternaliteter i økonomien. Eksternaliteter som oppstår som følge av nettverkseffekter kalles **nettverkseksternaliteter**. Den resulterende populæreffekten er et eksempel på en positiv tilbakekobling.

Eksempler på markeder med påviste nettverkseffekter er programvare, særlig programvare for utveksling av filer i filformater mellom brukere, samt telekommunikasjon, herunder mobiltelefoni. For programvaren vil nettverkseffektene særlig oppstå dersom den benytter proprietære formater og dermed vanskeliggjør utveksling av informasjon mellom brukere med mindre de har identisk programvare. For telekommunikasjon oppstår nettverkseffektene ved at nytten av telefon når ingen andre har telefon er lik null, mens nytten øker suksessivt når flere har telefon. Graden av nettverkseffekter i teknologien vil her avhenge av om ulike teleleverandører følger samme standarder (GSM, UMTS, CDMA, osv), mens graden av nettverkseffekter i trafikken vil avhenge av adgangen til samtrafikk mellom tilbyderne.

## Eksterne lenker
* Coordination and Lock-In: Competition with Switching Costs and Network Effects, Joseph Farrell and Paul Klemperer.
* Network Externalities (Effects), S. J. Liebowitz, Stephen E. Margolis.
* An Overview of Network Effects, Arun Sundararajan.
* The Economics of Networks, Nicholas Economides. 
* Introduction lecture by Tyler Cowen in MRUniversity 
* Beckstrom's Law & The Economics Of Networks - ICANN
*
Soupy Sales

**Soupy Sales** (født **Milton Supman**; 8. januar 1926, død 22. oktober 2009) var en amerikansk komiker og skuespiller.

Sales fikk sitt spesielle kallenavn fra familien sin. De eldre brødrene hans hadde blitt kalt «Hambone» og «Chicken Bone»; unge Milton ble kalt «Soup Bone» som senere ble forkortet til «Soupy».  Da han ble plateprater begynte han å bruke kunstnernavnet «Soupy Hines». Etter at han ble etablert ble det bestemt av «Hines» hørtes for mye ut som Heinz, et firma som lager supper, derfor valgte Soupy etternavnet «Sales» oppkalt etter komikeren Chic Sale.

## Referanser


## Eksterne lenker
* The Soupy Sales Show *Original NYC on-set Photos and sound file of radio interview*
* 
* 
* "Soupy Weighs In", *On the Media*, 2006-02-04 (accessed 2004-04-04)
* "Coins & Currency", *TVAcres.com* (accessed 2004-04-04)
* The Soupy Shuffle (.ram file)
* Soupy Sales on YouTube
* "No More Pies in the Face for Soupy Sales", *Christian Science Monitor*, 1996-05-23
* Archive of American Television interview
* Soupy Sales – Daily Telegraph obituary
H. J. Heinz Company

**H. J. Heinz Company**, også kjent som **Heinz**, var et amerikansk matvareselskap med hovedkvarter i Pittsburgh. Firmaet fusjonerte i 2015 med Kraft Foods til Kraft Heinz Company.

Heinz er mest kjent for tomatketchup, suppe på boks og bønner i tomatsaus. Selskapet ble grunnlagt av Henry Heinz i 1869, og året etter lanserte man den velkjente ketchupen. 

Selskapets berømte slagord *57 Varities* valgte Henry Heinz i 1892 etter å ha sett en lignende reklame for sko. Selskapet produserte allerede da over 60 produkter, men Heinz valgte 57 fordi han syntes det låt mere slagkraftig. I dag produserer selskapet over 1 300 ulike produkter over hele verden. 

Selskapet Heinz omsatte i 2007 for over 9 milliarder dollar og hadde over 40 000 ansatte.

## Referanser


## Eksterne lenker
*
Jarle Aambø

**Jarle Alex Aambø** (født 26. mars 1960) er en norsk idrettsleder og inntil september 2013 toppidrettssjef i Norges Idrettsforbund (NIF), med kontor på Olympiatoppen i Oslo.

Aambø er utdannet med mellomfag i helselære og idrettsbiologi ved Norges idrettshøgskole. I perioden 1985 til 1994 var han alpintrener og landslagssjef i Norges Skiforbund. I en tiårsperiode fra 1993 til 2004 hadde han en rekke ulike roller på Olympiatoppen, og ble en naturlig arvtaker etter Bjørge Stensbøl i 2004. Først var han en kort periode konstituert toppidrettssjef, før han for fullt tok over ansvaret for norsk toppidrett. I 2013 sluttet han i jobben som toppidrettssjef.

Aambø er bosatt i Lørenskog.

## Referanser


## Eksterne lenker
* nif.no: ''CV'er for NIF-lederne''
Populæreffekt

**Populæreffekten**, også kjent som *sosial aksept* og relatert til *opportunisme*, er den observasjon om at mennesker ofte gjør (eller tror) ting fordi mange andre mennesker også gjør (eller tror) det samme.

## Eksterne lenker
* 
*
Den spanske legion

**Den spanske legion** (spansk: Legión Española eller bare La Legión), tidligere **Den spanske fremmedlegion**, er en eliteenhet i den spanske hær. Den er grunnlagt *Tercio de Extranjeros* («Utenlandsregimentet»), og var opprinnelig tenkt som den spanske ekvivalenten til Den franske fremmedlegionen og tjenestegjøre i de spanske koloniene. Det var opprinnelig tenkt at enheten også skulle være åpen for utlendinger, men i praksis har den hovedsakelig bestått av spanjoler.

## Historie
Den spanske fremmedlegionen ble dannet etter en idé av José Millán-Astray y Terreros gjennom kongelig befaling av kong Alfonso XIII 28. januar 1920 med følgende uttalelse av krigsminister José Villalba: «*Med dannelsen av et regiment av utlendinger vil det bli skapt en militær enhet, hvis rekrutter, uniformer og regler som de skal styres av, vil bli bestemt av krigsministeren*.»

Bakgrunnen var blant annet det opprøret som brøt i Spansk Marokko under ledelse av berberlederen Abd el-Krim, og utviklet seg til Rif-krigen. 

Francisco Franco fikk helt fra starten stillingen som nestkommanderende for Legionen. På 1920-tallet besto Den spanske legion av fem bataljoner med hovedsakelig spanjoler (siden det var vanskelig å rekruttere utlendinger), og de fleste utlendinger var fra Cuba. 

Disiplinen var jernhard. Menn kunne bli skutt om de deserterte, men også for mindre disiplinære brudd, samtidig som Franco og andre ledere var barskt stolte over den brutale volden legionens menn viste i kamp. Legionen kom til å bli Spanias mest profesjonelle militære, og de spilte en viktig rolle i det nasjonalistiske militære opprøret mot Republikken i 1936. Sammen med "Los Regulares", mauriske leiesoldater gikk de inn sør i Spania, vant lett fram og brukte terror på en måte som bidro til å demoralisere motstanderne. 

## Dagens legion

Den spanske legion blir i dag hovedsakelig bruk ved internasjonale fredsbevarende operasjoner. Den er direkte underlagt den spanske generalstaben.

I dag er det følgende kriterier for å bli tatt opp i legionen:
* Spansk statsborgerskap
* Ikke straffedømt
* Ikke være fratatt de statsborgerlige rettighetene
* Være mellom 18 og 28 år i det kalenderåret en blir innskrevet
* Være i stand til å bestå psykologiske, fysiske og medisinske tester

Utover på 2000-tallet, etter at Spania opphevet verneplikten, har det spanske hæren akseptert utlendinger fra enkelte land, dette er fortrinnsvis menn og kvinner fra spansktalende land, i første rekke fra Sentral-Amerika og Sør-Amerika. Rekruttene må da ha en gyldig spansk oppholdstillatelse. Imidlertid er deres muligheter for forfremmelser og karriere ganske begrensede.

I de senere år har legionen vært utplassert i Bosnia-Hercegovina som en del av SFOR. Den deltok også i krigen i Irak hvor den var utplassert i Najaf sammen med tropper fra El Salvador; fram til de spanske troppene ble trukket ut av krigen etter at José Luis Rodríguez Zapatero ble statsminister i 2004. 

Fra 2005 har legionen vært i Afghanistan som en del av ISAF-styrken. Fra 2006 har en enhet fra legionen vært utstasjonert i det sørlige Libanon som en del av FN-styrken UNIFIL.

## Distinksjoner

## Referanser

## Eksterne lenker
*
Kirisji

**Kirisji** (russisk: Кириши) er en by i Leningrad oblast i Russland. Den ligger på høyre bredd av elva Volkhov, 115&nbsp;km sørøst for St. Petersburg. Byen hadde .

Bosetningen Kirisji ble første gang nevnt i dokumenter i 1693. Byen ble fullstendig ødelagt i 1943 under andre verdenskrig. I 1960 ble den gjenoppbygd, og oljeraffineriet Kinef ble bygget i byen. Bystatus ble innvilget i 1965.

Bynavnet har sin opprinnelse i elva Kirisja (tidligere Kiresja), en bielv til Volkhov.

## Vennskapskommuner
*  Tysfjord, Norge
## Referanser


## Eksterne lenker
*
Volkhov

**Volkhov** kan referere til:
*Volkhov (elv) – elv i Russland
*Volkhov (by) – by ved elva Volkhov
*Volkhov vannkraftverk – kraftverk i elva Volkhov
Islams hellige skrifter

Koranen er **islams hellige** bok og inneholder åpenbaringene profeten Muhammed skal ha mottatt fra og med år 610 frem til sin død i 632. Boken kalles ofte bare al-kitab (arabisk «**skriften**, boken»), er skrevet på arabisk og inneholder 114 surer (kapitler).

Hadith er nedskrevne fortellinger om hva profeten Muhammed skal ha sagt og gjort, eller unnlatt å ha gjort. Ordet *Hadith* betyr tale, eller fortelling, referat eller beretning. En hadith kan hjelpe med å forstå innholdet i Koranen.
Qiyâmah

**Qiyâmah** er det islamske konseptet om dommens dag. Troen på dommedagen er grunnleggende i Islam, og prøvelsene assosiert med Qiyâmah er nøye beskrevet både i koranen og i hadith. Ifølge Koranen vil alle mennesker bli holdt ansvarlige for sine handlinger ved dommedagen. Før dommedagen vil det være mange ulike små og store tegn.
Dmitrij Vasiljev

**Dmitrij Vasiljev** er navnet til flere personer:

*Dmitrij Vasiljev (regissør)
*Dmitrij Vasiljev (skihopper)
*Dmitrij Vasiljev (skiskytter)
Bjerkelund barneskole

**Bjerkelund barneskole** er en barneskole i Kristiansund kommune. Den ligger ved Ånesmyra på øyen Frei, og er en av tre barneskoler på øyen. De andre to er Frei skole på Storbakken og Rensvik skole.

## Eksterne lenker

* Bjerkelund barneskole - informasjonsside fra Kristiansund kommune
Józef Franczak

**Józef Franczak** (født 17. mars 1918, død 21. oktober 1963) var en polsk soldat som var aktiv i den antikommunistiske motstandsbevegelsen frem til sin død i 1963.
## Liv og virke
Han var opprinnelig soldat i den polske hæren under «Den andre republikk». Etter den sovjetiske invasjonen av Polen i 1939 ble han tatt til fange av russerne, men klarte å flykte, og sluttet seg til motstandsbevegelsen Związek Walki Zbrojnej, som senere ble Armia Krajowa.

I august 1944 ble han tvangsutskrevet til den sovjetkontrollerte hæren 2 Armia Wojska Polskiego. Men etter å ha vært vitne til kommunistenes henrettelser av antikommunistiske motstandsfolk, deserterte han og gikk under jorden. I Lublin sluttet han seg igjen til den antikommunistiske motstandsbevegelsen, kjent som Żołnierze wyklęci. Han tilhørte en enhet ledet av Hieronim Dekutowski. I 1946 ble han og andre soldater tatt til fange av Urząd Bezpieczeństwa, det stalinistiske hemmelige politiet, men klarte å flykte.

Fra 1947 deltok han i aksjoner mot kommunistenes hemmelige politi og hær, og mot kommunistiske angivere. I 1947 sluttet han seg til en enhet ledet av Zdzisław Broński, og i 1949 henrettet han personlig mannen som hadde angitt Broński. I flere år ledet han en gruppe som særlig arbeidet med å henrette angivere og forrædere.

I 1948 ble Franczaks gruppe knust av kommunistene, og ettersom stadige flere av medlemmene av motstandsbevegelsen ble drept, arrestert eller gav opp, arbeidet Franczak fra da av alene. Gjennom mange år var han en av de mest ettersøkte i Folkerepublikken Polen. Han holdt seg skjult i landsbyen Piaski, og i området rundt Krasnystaw, Chełm og Lublin. Anslagsvis 200 mennesker hjalp ham på forskjellig vis. Å støtte Franczak var svært risikabelt, og kommunistene straffet de som gjorde det med flere års fengsel.

Det stalinistiske hemmelige politiet, Służba Bezpieczeństwa, arbeidet fra 1951 med en plan for å ta Franczak til fange, under kodenavnet «Pozar». SB-agenter avlyttet en rekke hus i Lublin-området.

I 1963 ble Józef Franczak angitt av en slektning av hans kjæreste, en mann kalt Stanislaw Mazur. 21. oktober ble gården han oppholdt seg på omringet av kommunistisk politi og Franczak ble drept i skuddvekslingen som fulgte. Familien fikk tilbake liket uten hode og han ble begravet i landsbyen Piaski Wielkie.
## Ettermæle
I dagens Polen blir Franczak ansett som en motstandshelt. I mars 2006 ble det arrangert en minneseremoni, med en messe holdt av erkrbiskopen av Lublin, Józef Życiński. Den siste polske eksilpresidenten Ryszard Kaczorowski, direktøren for det nasjonale minneinstituttet IPN, som har i oppgave å etterforske kommunistiske og nasjonalsosialistiske forbrytelser, Janusz Kurtyka, samt en rekke medlemmer av Sejmen, det polske parlamentet, var tilstedeværende. IPN-instituttet arrangerte også en konferanse om Franczak og den antikommunistiske motstandsbevegelsen.

## Litteratur
* Violetta Gut: *Józef Franczak ps. Lalek. Ostatni partyzant poakowskiego podziemia*, Wydawnictwo Adam Marszałek
* Wydawnictwo Adam Marszałek (no: *Utgiver Adam Marszałek*), Toruń, 2004, ISBN 83-7322-990-6
Vandrekeiserlibelle

**Vandrekeiserlibelle** (*Anax ephippiger*) er en øyenstikker som tilhører familiegruppen  storlibeller, (Aeshnidae). 

## Utbredelse
Vandrekeiserlibelle er utbredt i Afrika sør for Sahara, den trekker nordover til Sør-Europa hvert år. Enkelte ganger til Mellom- og Nord-Europa. Den ble registrert første gang i 1995, fra det sørlige Norge. 

## Utseende
Vingene holdes i en rett vinkel ut fra kroppen i hvile. Vingespennet er mellom 90&nbsp;og 105&nbsp;&nbsp;millimeter.  

## Levevis
Vandrekeiserlibelle er en god flyger og kan tilbake legge lange strekninger. I oktober til desember klekkes mange dyr i det sørlige Afrika. Disse svermer eller trkker nordover. Det er ikke helt uvanlig at de er å se i det sørlige Europa utover våren og sommeren. Enkelte sjeldne ganger kan de nå helt til det nordlige Europa. 

Vandrekeiserlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Referanser




## Kilder
* Olsvik, Hans. *Hemianax ephippiger og Aeshna serrata observert i Norge 1995.*  Nordisk odonatologisk forum. Vol 2 side 24. 

## Eksterne lenker
* 
* Vandrekeiserlibelle – www.nhm.uio.no/norodo/  – Et norskspråklig nettsted om norske øyenstikkere.
Sue Gardner

**Sue Gardner** (født 11. mai 1967) er en canadisk journalist, og siden 2007 daglig leder for Wikimedia-stiftelsen i San Francisco.

## Biografi
Gardner vokste opp i Canada, der hun i 1990 tok eksamen i journalistikk ved Ryerson University. Deretter begynte hun å arbeide for CBC Radio One med nyhetsprogrammet «As it happens». I mer enn ti år arbeidet hun som reporter, produsent og dokumentarskaper, både for CBC och for Newsworld International, og hun interesserte seg spesielt for populærkultur og samfunnsspørsmål, inkludert medias rolle under Gulfkrigen.

Gardner fortsatte i CBC, der hun i mars 2006 tok over jobben som leder for avdelingen for nye medier, som utviklet nettstedet CBC.ca.  
Under Gardners tid vant CBC.ca flere internasjonale priser og ble Canadas mest populære nyhetsside. Hun har også jobbet for British Broadcasting Corporation og National Public Radio.

Gardner er medlem av Online News Association, Society for News Design, Women in Film and Television, Canadian Association of Journalists og Canadian Women In Communications. 

### Wikimedia-stiftelsen
I mai 2007 sluttet Gardner i CBC, og begynte kort tid senere som konsulent for Wikimedia-stiftelsen, som blant annet drifter nettleksikonet Wikipedia, der hun arbeidet med organisasjonsstruktur. Midt i Wikimedia-stiftelsens innsamlingskampanje i desember 2007 ble Gardner ansatt som stiftelsens daglige leder. Hun tok da over etter Brad Patrick.

Fra september 2007 ledet Gardner flyttingen av Wikimedia-stiftelsens kontorer fra St. Petersburg i Florida til San Francisco, og hun økte størrelsen på organisasjonen betraktelig gjennom nyansettelser. I perioden 2007 til 2010 økte antall ansatte fra 8 personer til over 30.

I oktober 2009 utnevnte nettavisen *[[The Huffington Post]]* Sue Gardner til en av de ti mest innflytelsesrike personene innen media i 2009 for hennes arbeid for Wikimedia.

## Referanser


## Eksterne lenker
*  «Sue Gardner On 'Herding Cats' And Halting Wikipedia's Editor Erosion», intervju og portrett i *Forbes* 22. august 2012
Parlamentsvalget i Italia 1996

**Parlamentsvalget i Italia 1996** ble avholdt den 21. april etter at Lamberto Dinis teknokratiske regjering mistet sin parlamentariske basis. Romano Prodi og hans sentrum-venstre-allianse L'Ulivo («Oliventreet») overtok regjeringsmakten, i det de fikk en knapp seier over Silvio Berlusconi og høyrealliansen Polo delle Libertà.

Lega Nord under ledelse av Umberto Bossi stilte, i motsetning til ved valget i 1994, lister alene, etter å ha forlatt den første Berlusconi-regjeringen i 1994, noe som hadde ført til en regjeringskrise og som hadde tvunget president Oscar Luigi Scalfaro til å utnevne Dinis teknokratiske regjering, som igjen mistet flertallet i parlamentet i 1995, noe som medførte at presidentene måtte oppløse parlamentet. Foran valget inngikk Rifondazione Comunista under ledelse av Fausto Bertinotti en avtale med L'Ulivo om at de skulle stille sine egne kandidater, med støtte fra Prodis koalisjon, primært der de uansett sto sterkt, i bytte mot at de støttet L'Ulivos kandidater i andre valgkretser, samt sikre ekstern støtte for Prodis regjering.

## Valgordningen
En folkeavstemning den 18. april 1993 ga en overveldende støtte til å fjerne den proporsjonale valgordningen som landet hadde hatt til da Et system som kombinerte elementer av flertallsvalg og forholdstallsvalg ble innført i august samme år; tre fjerdedeler av plassene i hvert av parlamentets to kamre ble fordelt ved hjelp av flertallsvalg, en fjerdedel ved en mer proporsjonal valgordning. Denne valgordningen bidro, sammen med avsløringene av omfattende korrupsjon, til omfattende endringene i det partipolitiske landskapet etter valget i 1994.

## Resultater
### [[Italias deputertkammer]]

### [[Italias senat]]
Slaget ved Kuryłówka

**Slaget ved Kuryłówka** var et slag utkjempet mellom den polske anti-kommunistiske motstandsbevegelsen Narodowe Zjednoczenie Wojskowe og sovjetiske NKVD-styrker den 7. mai 1945 under annen verdenskrig. Slaget fant sted i landsbyen Kuryłówka i det sydøstlige Polen og endte med seier for den polske motstandsbevegelsen.

Seieren ble imidlertid kortvarig, og den polske enheten forlot raskt landsbyen i frykt for de sovjetiske represaliene. Dagen etter ankom russerne med en stor styrke og brente landsbyen ned til grunnen. Mer enn 200 hus ble ødelagt og 920 mennesker ble hjemløse. Noen av innbyggerne ble også skutt og drept.
Matematikkleksikon

***Matematikkleksikon*** er et tematisk leksikon som forklarer matematiske termer i alfabetisk rekkefølge. Leksikonet ble første gang utgitt i 1997 av Kunnskapsforlaget og kom i et revidert 2. opplag i 2006.

Leksikonet tar utgangspunkt i en oversettelse av Wahlströms & Widstrands Matematiklexikon (1991) og er oppdatert og tilpasset norske forhold. *Wahlströms & Widstrands Matematiklexikon* er igjen kraftig revidert og utvidet oversettelse av William Karushs bok The Crescent Dictonary of Mathematics fra 1962.

## Kilder
* Matematikkleksikon, Kunnskapsforlaget, Oslo 2006, ISBN 978-82-573-1796-6
Hvor var du, egentlig?

***Hvor var du, egentlig?*** (orig: *A Fost sau n-a Fost?*) er en rumensk filmkomedie fra 2006 regissert av Corneliu Porumboiu. 

Den vant Caméra d'Or ved Filmfestivalen i Cannes.

## Handling
Vaslui i Romania: Noen år etter at Nicolae Ceausescu flyktet og  kommunist-regjeringens fall diskuterer noen innbyggere i en Vaslu hvordan de burde feire årsdagen for denne begivenheten. De bestemmer seg så for å organisere en TV-sending på en lokal kringkaster - drevet av Virgil Jderescu, direktør for den lokale TV-stasjonen, og produsere et festlig talkshow som involverer lokale innbyggere via telefon. To gjester blir invitert, den første var Tiberiu Manescu, en alkohol-påvirket og pengeløs professor som alltid har skrytt av at han var den første i byen som utfordret diktatorens håndlangere i Securitate.

Den andre gjesten var Emanoil Piscoci, en streng og paranoid gammel mann som på den tiden pleide å kle seg ut som julenissen for barn. Sendingen begynner, og professor Manescu avslører umiddelbart sine stolte opplevelser som tidligere revolusjonær. Men nesten umiddelbart ringer to lyttere til TV-programmet, og nekter for Manescus tilstedeværelse på et torg den aktuelle dagen - og anklager ham for å snakke under påvirkning av alkohol. Men innringerne har imidlertid ingen beviser for at Manescu virkelig lyver. Den rolige konfrontasjonen begynner å bli pinlig når Manescu, mer og mer nervøs, begynner å røpe feilene til noen lokale kjente innbyggere - inkludert Virgil Jderescu, som han påstår ikke er noen ordentlig journalist.

## Skuespillere
* Mircea Andreescu som Emanoil Pișcoci
* Teodor Corban som Virgil Jderescu
* Ion Sapdaru som Tiberiu Mănescu
* Mirela Cioabă som Doamna Mănescu
* Luminița Gheorghiu som Doamna Jderescu.
* Cristina Ciofu som Vali.
* Lucian Iftime som Lică.
* Annemarie Chertic som Vera
* Petrică Sapdaru som Petrică
* Cătălin Paraschiv som Barman
* George Guoqingyun som Chen
* Constantin Diță som Tibi
* Daniel Badale som en professor

## Referanser


## Eksterne lenker
*
* Den norske distributøren Arthaus om filmen
Ouadane

**Ouadane** (arabisk:** وادان **)  er en by nordvest i Mauritania. Byen ligger på Adrarplatået nordøst for Chinguetti. 

Den ble grunnlagt i 1147 av berbere, og ble et utgangspunkt for karavaner som kryssa Sahara i  transsaharisk handel. Byen ble okkupert av portugiserne i 1487, og de anla en handelsstasjon her. Fra 1500-tallet forfalt imidlertid byen. Den gamle bykjernen består i dag for en stor del av ruiner, mens et mindre, moderne bysamfunn finnes utenfor de gamle bymurene. Byen har ca. 3700 innbyggere (2000)

Byen ble satt på UNESCOs verdensarvliste i 1996, sammen med byene Chinguetti, Tichitt og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

## Eksterne lenker
* 
* bilder
Tichitt

**Tichitt** (arabisk:** تيشيت **)  er en by i Tagantregionen i det sentrale/sørlige Mauritania.  

Byen ble grunnlagt ca. 1150 og er kjent for sine få gjenværende bygninger fra denne perioden, utført i en distinkt lokal stil, med steinornamenter i nisjer. 

Historisk er byen kjent for salthandel, i dag er næringslivet i byen basert på daddelpalmer. 

Byen ble satt på UNESCOs verdensarvliste i 1996, sammen med byene Ouadane, Chinguetti og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

## Eksterne lenker
* lexicorient.com om Tichit
* bilder
Mette Mestad

**Mette Mestad** (født 19. november 1958) er en norsk tidligere skiskytter. I 1984 vant hun verdenscupen sammenlagt.

## Referanser
Gry Østvik

**Gry Østvik** (født 14. august 1963) er en norsk tidligere skiskytter. I 1983 vant hun den nye verdenscupen i skiskyting sammenlagt. Hun har to VM-sølv i stafett fra 1984 og 1985.

## Referanser
Erik Nord

**Erik Nord** er navnet til flere personer:

*Erik Nord (1918–2014), forsker ved Norsk utenrikspolitisk institutt
*Erik Nord (1948), seniorforsker ved Nasjonalt folkehelseinstitutt
*Erik Nord (1956−2021), direktør i Telenor Broadcasting og nestformann i styret i A-pressen
*Erik Olsson Nord (1780–1858), industribygger og politiker
Takrørøyenstikker

**Takrørøyenstikker** er en øyenstikker som tilhører familiegruppen  storlibeller, (Aeshnidae).

## Utbredelse
Takrørøyenstikker har østlig utbredelse i Europa. Den ble vitenskapelig beskrevet som  *Aeshna osiliensis*, og finnes i østersjøområdet, i Baltikum og øst i Skandinavia. Den ble etter hvert betraktet som et synonym til *[[Aeshna serrata]]* som har hovedutbredelsesområdet sitt i Sibir. Det er små forskjeller mellom disse artene. Det er ingen forbindelse mellom populasjonen av *A. serrata* i Sibir og *A. osiliensis* ved østersjøen. Det er usikkert om dette kan være en egen art eller en variant (synonym). Den ble registrert fra det sørøstlige Norge, første gang i 1995.

## Utseende
Takrørøyenstikker er en stor øyenstikker. Vingespennet er omtrent 110&nbsp;millimeter.  Vingene holdes i en rett vinkel ut fra kroppen i hvile.

Nymfen (larven) er ganske stor, opptil omtrent 50 millimeter.

## Levevis
Takrørøyenstikker lever i næringsrike grunne vann og innsjøer med mye vegetasjon. De kan også finnes ved brakkvann ved kysten.

Hannene forsvarer sitt revir, mot andre øyenstikkere. Han oppholder seg mye av tiden i reviret, men kan også ta seg noen turer ut av reviret. Hunnene lever mer i vegetasjonen nær vannet. Paringen skjer i et paringshjul, ofte et lite stykke fra vannet.

Takrørøyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Utviklingen tar to år eller enda noe lengre. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Kilder
* Olsvik, Hans. *Hemianax ephippiger og Aeshna serrata observert i Norge 1995.*  Nordisk odonatologisk forum. Vol 2 side 24.

## Eksterne lenker
* 
* Takrørøyenstikker – www.nhm.uio.no/norodo/  – Et norskspråklig nettsted om norske øyenstikkere.
Oualata

**Oualata** eller **Walata** (arabisk: ** &#1608;&#1604;&#1575;&#1578;&#1607;**) er en by i Hodh Ech Charguiregionen i det sørøstlige Mauritania, med 11 779 innbyggere (2000). 

Byen ble grunnlagt på 1000-tallet, da som en del av Ghanariket. Byen ble ødelagt og forlatt i 1076, men ble gjenoppbygget i 1224 og ble snart en viktig stasjon i den transsahariske handelen, og et viktig islamsk lærested, med inntil seks koranskoler i virksomhet samtidig. Idag er byen kjent for sitt manuskriptmuseum og for den tradisjonelle arkitekturen med imponerende dekorasjoner.

Byen ble satt på UNESCOs verdensarvliste i 1996, sammen med byene Ouadane, Chinguetti og Tichitt, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

## Eksterne lenker
* walata.org  (lekkert!)
* lexicorient.com om Oualata
* bilder
Siv Bråten Lunde

**Siv Bråten Lunde** (født **Siv Bråten**; 31. desember 1960 i Drangedal) er en norsk tidligere skiskytter. Hennes fremste meritt er sølv på 10 km individuelt ved VM i skiskyting 1986.

Hun giftet seg med Ola Lunde, daværende norsk rikstrener i skiskyting, senere ekspertkommentator i skiskyting for NRK, 5. juli 1986.

## Idrettskarriere
I 1983 ble hun nr. to i verdenscupen sammenlagt. Hun har vunnet fire NM-gull, to fra 1986 og to fra 1987.

Hun har VM-sølv i stafett fra VM i 1984 og 1985, og VM-bronse i stafett fra 1986 og 1987. Hun tok sølv under 10 km individuelt ved VM i 1986, der svenske Eva Korpela vant, og Sanna Grønlid tok bronsen.

## Referanser